Hati ya kufanya muhtasari: Rais John Magufuli akutana na Mwenyekito wa Kampuni ya Barrick Gold Corporation,Prof John Thornton

Taarifa kutoka ikulu baada ya mkutano huo ilisema walikubaliana kuwa kampuni hiyo ipo tayari kufanya mazungumzo na Serikali ya Tanzania ili kulipa fedha ambazo Tanzania imezipoteza kutokana na kampuni hiyo kuendesha shughuli nchini Tanzania.

Baada ya Mazungumzo hayo Prof Thornton aidha alinukuliwa akisema kuwa kampuni yake ipo tayari kufanya mazungumzo na Tanzania yatakayozingatia maslahi ya pande zote mbili na pia ipo tayari kulipa fedha zote ambazo inapaswa kulipa kwa Tanzania.  

Kwa upande wake Magufuli amesema Serikali inakaribisha mazungumzo hayo na itaunda jopo la wataalamu watakaofanya majadiliano na kampuni ya Barrick  Jopo hilo litaundwa na wanasheria na maafisa wa serikali  ili kufikia makubaliano ya kulipwa fedha zinazodaiwa na namna kampuni hiyo itakavyoendesha shughuli zake nchini maslahi ya pande zote mbili.

Rais Magufuli amesema pamoja na kukubali kulipa fedha zinazodaiwa Thornton amekubali kushirikiana na Tanzania kujenga mtambo wa kuchenjulia dhahabu (smelter) nchini Tanzania.

Lakini kampuni ya Acacia baadaye ilitoa taarifa fupi, ambapo ilisema katika mazungumzo hayo Barrick ilikubali kuanzisha mazungumzo na serikali ya Tanzania.

"Kwa kuwa mazungumzo hayajaanza, hakuna makubaliano yoyote yaliyoafikiwa, lakini mazungumzo yatatafuta suluhu ambayo itazingatia maslahi ya wadau wote," kampuni ya acacia ilisema Jumatano.

Kampuni ya Acacia Mining imeathirika?

Serikali ya Tanzania imeishutumu Acacia  kwa kufanya kazi ya uchimbaji nchini Tanzania kinyume cha sheria na kusema kuwa makampuni ya uchimbaji madini yamekuwa yakikwepa kulipa kodi.

Kutokana na tuhuma hizo kutoka kwa serikali ya Tanzania, thamani ya hisa za kampuni ya Acacia ilishuka.

Uchunguzi ulioamriwa kufanyika mwezi Machi ulibaini kuwa Kampuni  ya uchimbaji Acacia  imekuwa ikifanya kazi kinyume cha sheria.

Mwenyekiti wa kamati ya wachumi na wanasheria Nehemiah Osoro iliyofanya uchunguzi huo alieleza. Kamati ilifanya uchunguzi...\nMuhtasari katika lugha sawa na hati:
Rais wa Tanzania Dkt John Magufuli wiki hii alikutana na kufanya mazungumzo na Mwenyekiti wa Kampuni ya Barrick Gold Corporation ambayo ni mmiliki mkubwa wa kampuni ya Acacia Mining Limited Prof John L Thornton.